**ДУА “Навучальна – педагагічны комплекс Дварчанскі дзіцячы сад – базавая школа”**

**Занятак па развіцці пазнавальнай дзейнасці**

 **ў 5 класе**

**( праграма І аддзялення дапаможнай школы)**

 **Настаўнік – дэфектолаг**

 **В.І. Крэўчык**

 **Занятак па развіцці пазнавальнай дзейнасці ў 5 класе**

**( праграма І аддзялення дапаможнай школы)**

**Тэма**: “**Назоўнік”**

**Задачы:**

* фарміраваць уменне адрозніваць адушаўлёныя і неадушаўлёныя назоўнікі;
* вучыцца вызначаць род і лік назоўнікаў;
* развіваць увагу, слыхавое успрыманне, лагічнае мысленне.

**Абсталяванне**: дыдактычныя матэрыялы з заданнямі, серыя малюнкаў.

**Ход занятка**:

**І. УВОДНАЯ ЧАСТКА**.

1. Стварэнне станоўчага эмацыянальнага настрою.

 Добры дзень. Мы часта гаворым гэтыя словы, жадаючы тым самым, каб дзень і сапраўды стаў для нас добрым. Давайце пажадаем адзін аднаму дабра і ўсяго таго, чаго кожны чалавек хоча ў сваім жыцці.

Весела гучыць званок,

Яго голас нам знаёмы,

Запрашаем на урок

Мы да яго гатовы!

 Перад тым, як прыступіць да работы, выканаем практыкаванні.

2. Актывізацыя псіхічнай дзейнасці.

Кінезіалагічныя практыкаванні

 *Практыкаванне “Грэем ручкі”.* Імітуем рухі замёрзлых рук, дуем на іх.

 *Практыкаванне “Сцісканне, расцісканне далоняў”.* Спачатку адначасова, потым па чарзе вучань выконваюць сцісканне і расцісканне далоняў.

 *Практыкаванне “Расціраем снежкай ручкі”*

3. Прыцягванне цікавасці вучня да да зместу дзейнасці на ўроку.

На дошцы у нас вісяць малюнкі. Мне патрэбна дапамога.Да якіх слоў можна паставіць пытанне што?, а да якіх хто?

 ***Словы: бусел, пенал, лялька, ручка, муха, чалавек, дарога, мышка.***

**ІІ. АСНОЎНАЯ ЧАСТКА.**

А цяпер давай успомнім, якая часціна мовы адказвае на пытанні хто? або што? Правільна, назоўнік.

**Тэма нашага занятку “Назоўнік”.**

Сёння на занятку мы замацуем атрыманыя веды аб назоўніку, навучымся змяняць назоўнікі па родах і ліках.

Ты павінен добра працаваць, старацца. За кожнае заданне ты атрымаеш каляровую фішку. А ў канцы па колерх фішак ты ацэніш сваю працу.

На дошцы прадметныя малюнкі (грыб, грыбы, вішні, садавіна)

Які з малюнкаў лішні? (грыб) Чаму?

А зараз мы праверым, як ты ўмееш утвараць назоўнікі ў множным ліку.

1. **Гульня “Адзін – многа”**

Настаўнік называе назоўнікі ў адзіночным ліку, а вучань – у множным.

Словы: ручка, аловак, мяч, акно, дрэва, ліст, дзень, верабей, парта, тэлефон, кніга, сшытак.

1. **Самастойная работа.**

 Наш горад

Наш горад расце з кожным днём. Будуюцца новыя (дом), (завод), (фабрыка). Пабудаваны (школа), (бальніца). У горадзе ёсць дзіцячыя (сад), (тэатр), (музей). Прыгожыя (аўтамабіль) і (аўтобус) ездзяць па горадзе. Уздоўж вуліц пасаджаны (дрэва).

**Фізкультхвілінка**

**Мы на двор гуляць пайшлі — Крок на месцы.**

**Раз-два-тры-чатыры —**

**I партфель у кустах знайшлі — Нахілы ўправа, улева.**

**Раз-два-тры-чатыры.**

**Пра партфель Цімоху скажам — Нахілы ўперад.**

**Раз-два-тры-чатыры.**

**Шанаваць партфель прыкажам. — Крок на месцы.**

**Раз-два-тры-чатыры.**

А зараз выканаем заданне наадварот.

У цябе на лісточку запісаны словы ў множным ліку, а тыпавінен змяніць іх так, каб яны абазначалі адзін прадмет.

1. **Змяні словы так, каб яны абазначалі адзін прадмет**

***Арэхі, гарады, лугі, маразы, дарогі, ночы, рэкі, хвалі, палі, зярняты.***

 На дошцы малюнкі прадметаў.

Скажы, калі ласка, пра якія прадметы можна сказаць мой?, мая?, маё?

Якога роду першая група прадметаў? (мужчынскага), другая? (жаночага), трэцяя? (ніякага).

1. **Гульня «Каляровыя клетачкі»:**

У цябе на стале ляжыць лісточак з заданнем і каляровыя алоўкі.

 **Інструкцыя:**  замалюй усе словы жаночага роду чырвоным колерам, мужчынскага – зялёным, ніякага – жоўтым.

|  |  |  |  |  |  |
| --- | --- | --- | --- | --- | --- |
| Памідор | Малако | Трава | Неба | Сыр | Мама |
| Яблык | Мандарын | Сшытак | Слоўнік | Акно | Люстэрка |
| Сабака | Кошка | Мяса | Каляндар | Ручка | Клас |
| Школа | Самалет | Песня | Сумка | Солнца | Ружа |

1. **Гульня “Чацвёрты лішні”**

Інструкцыя: назаві чацвёрты лішні і растлумач – чаму?

1. Сарока, воўк, мядзведзь, леў.
2. Карова, ліса, авечка, тыгр.
3. Капуста, кабачок, памідор, агурок.
4. Яблык, абрыкос, апельсін, вішня.
5. Ліса, заяц, воўк, вожык.
6. Курыца, сініца, ластаўка, гусь.
7. Дыня, вінаград, лімон, апельсін.
8. Конь, карова, свіння, каза.
9. Рэпа, дыня, морква, агурок.

**Зарадка для вачэй.**

 Паглядзець улева – управа, уверх – уніз, па кругу.

Моцна зажмурыць вочы на 10-12 секунд.

Пагладзіць пальцамі вакол вачэй, па бровах.

1. **Гульня на развіццё слыхавой увагі “Слухай слова”**

 Я называю назоўнікі ў адзіночным і множным ліку, а ты уважліва слухаеш. Калі ўчуеш назоўнік у адзіночным ліку, хлопаеш у далоні, калі ў множным - не хлопаеш.

***Словы: мышка, мышкі, кветка, кветкі, пальцы, палец, стол, сталы, цукеркі, цукерка, сонца, месяц.﻿***

**ІІІ. ЗАКЛЮЧНАЯ ЧАСТКА**

Падвядзенне вынікаў занятка. Пра што ты сёння даведаўся на ўроку? Чаму навучыўся? Як ты ацэньваеш сваю працу?

А зараз выйдзі да дошкі і выстаў на палоску свае фішкі. Якіх больш?

 Малайчына. Ты старанна працаваў на ўроку. Дзякуй за працу.